Id-Dipartiment tad-Dwana ta’ Malta ċaħad storja li qiegħda tiċċirkola fil-medja lokali u internazzjonali li Qurans, kotba u manuskritti antiki misruqa, u li huma wirt tal-Libja, instabu f’bagalja li ġiet eżaminata fid-Dwana ta’ Malta u nżammet. Id-Dwana ta’ Malta qalet li investigat sew dawn l-istejjer u tikkonferma li fl-ebda punt tal-wasla f’pajjiżna, sew jekk bil-baħar, bl-ajru jew bil-posta, ma nżammu oġġetti simili.